دستونک
شائر: ڈاکٹر شاری بلوچ
وھد ءُ جمبراں ہمراہ عمرے ءَ سفر بکتیں
زندگی چو وشبو ءَ گوات ءِ ہمسفر بکتیں
من وتءَپداگوں تو راہےءَبہ رمبیتیں
تو اگاں مناں پمن بیارتین ءُ سر بکتیں
من ترا زریتیں چو پلے ءَ ہمک پاس ءَ
تو دلءَچو درچکےءَانچو تاکءُبر بکتیں
من پدا وتی گنگی گالے ءَ بہ گالینتیں
پرشتگیں دل ءِ کانچ ءَ عکسی ءَ ہبر بکتیں
زندگی چو بندیک ءَ مان گیشتگ گوں وت
تو کدی بیاتکینئے لہتے تاب در بکتیں
نستگیں نسیب ءَ گوں گلہ ئے چیا شاری
وھد ءَ بر نہ گردینت کہ گٹیں کار شر بکتیں